Official Journal L 050 , 20/02/2004 P. 0066 - 0072



Pożizzjoni komuni tal-kunsill 2004/161/PESK tad-19 ta' Frar 2004 li ġġedded miżuri restrittivi kontra ż-Żimbabwe IL-KUNSILL TA' L-UNJONI EWROPEA, Wara li kkunsidra t-Trattat ta' l-Unjoni Ewropea, u partikolarment l-Artikolu 15 tiegħu, Billi: (1) Skond il-Pożizzjoni Komuni 2002/145/PESK [1] il-Kunsill impona projbizzjoni fuq il-fornitura ta' armi u materjal relatat, fuq id-dispożizzjoni ta' stħarriġ jew assistenza teknika relatata u fuq il-fornitura ta' tagħmir li jista' jintuża għar-repressjoni interna taż-Żimbabwe. (2) Skond il-Pożizzjoni Komuni 2002/145/PESK il-Kunsill impona ukoll divjet ta' vjaġġar u l-iffriżar tal-fondi fil-konfront tal-Gvern taż-Żimbabwe u persuni illi għandhom responsabbiltà kbira għal vjolazzjonijiet serji tad-drittijiet tal-bniedem u tal-libertà ta' l-opinjoni, ta' assoċjazzjoni u ta' assemblea pażifika. (3) Il-Pożizzjoni Komuni 2002/145/PESK ġiet emendata permezz tal-Pożizzjoni Komuni 2002/600/PESK [2] bl-estensjoni ta' dawn il-miżuri restrittivi għall-persuni oħra li għandhom responabbiltà kbira għal dawn il-vjolazzjonijiet. (4) Il-lista ta' persuni soġġetti għall-miżuri restrittivi annessa mal-Pożizzjoni Komuni 2002/145/PESK ġiet aġġornata u sostitwita mid-Deċiżjoni tal-Kunsill 2002/754/PESK [3] wara bdil fil-gvern taż-Żimbabwe. (5) Pożizzjoni Komuni 2002/145/PESK ġiet inoltré emendata u estiża permezz tal-Pożizzjoni Komuni 2003/115/PESK [4], li tiskadi fl-20 ta' Frar 2004. (6) Fid-dawl tad-deterjorazzjoni kontinwa tas-sitwazzjoni tad-drittijiet tal-bniedem fiż-Żimbabwe, il-mużuri restrittivi adottati mill-Unjoni Ewropea għandhom jiġġeddu għal 12-il xahar ieħor. (7) L-għan ta' dawn il-miżuri restrittivi huwa li jħeġġeġ in-nies immirati jirrifjutaw il-politiki li jwasslu għat-trażżin tad-drittijiet tal-bniedem, tal-libertà ta' l-espressjoni u ta' l-iggvernar tajjeb. (8) Il-lista ta' persuni soġġetti għall-miżuri restrittivi annessa mal-Pożizzjoni Komuni 2002/145/PESK, kif emendata u sostitwita, għandha tiġi aġġornata. (9) Azzjoni mill-Komunità hija meħtieġa ħalli tapplika ċerti mizuri, ADOTTA DIN IL-POSIZZJONI KOMUNI: Artikolu 1 Għall-iskop ta' din il-Pożizzjoni Komuni, it-terminu "assistenza teknika" għandha tfisser kull appoġġ tekniku relatat ma' tiswija, żvilupp, fabbrikazzjoni, assemblea, provi, manutenzjoni jew kull servizz tekniku ieħor, u jista' jieħu forom bħal istruzzjoni, pariri, stħarriġ, trażmissjoni tat-tagħrif fuq xogħol jew prattika or servizzi ta' konsulenza; l-assistenza teknika tinkludi forom verbali ta' assistenza. Artikolu 2 1. Hu miċħud illi ċ-ċittadini ta' l-Istati Membri li jbiegħu, ifornixxu, jittrasferixxu jew jesportaw fiż-Żimbabwe, armi u materjali relatati ta' kull tip, inklużi armi u munizzjon, veikoli u ekwipaġġamenti militari, ekwipaġġament paramilitari u r-relattivi spare parts, kif ukoll attrezzaturi li jistgħu jintużaw għal repressjoni interna, li ġejjin mit-territorji ta' l-Istati Membri jew permezz ta' vapuri jew veikoli bl-ajru bil-bandiera tagħhom, kemm jekk joriġinaw fit-territorji tagħhom jew le. 2. Hu projbit: (a) li tagħti, tbiegħ, tfornixxi jew titrasferixxi assistenza teknika, servizzi ta' senserija u servizzi oħra li huma relatati ma' attivitajiet militari u mal-fornitura, fabbrikazzjoni, manutenzjoni u użu ta' armi u materjali relatati ta' kull tip, inklużi armi u munizzjon, veikoli u ekwipaġġamenti militari, ekwipaġġament paramilitari u r-relattivi spare parts, kif ukoll attrezzaturi li jistgħu jintużaw għal repressjoni interna, direttament jew indirettament lill-kuwalunkwe persuna entità jew korp stabbilit jew destinati li jiġu utilizzati fiż-Żimbabwe; (b) li tipprovidi finanzjament jew assistenza finanzjarja relatata ma' attivitajiet militari, inklużi, b'mod partikolari, sensjiet, self u assigurazzjoni tal-kreditu fl-esportazzjoni, għall kwalunkwe bejgħ, fornitura, trasferiment jew esportazzjoni armi u materjali relatati, kif ukoll attrezzaturi li jistgħu jintużaw għal repressjoni interna, direttament jew indirettament lill-kuwalunkwe persuna entita jew korp stabbilit jew destinati li jiġu utilizzati fiż-Żimbabwe. Artikolu 3 1. L-Artikolu 2 m'għandux japplika: (a) għall-bejħ, fornitura, trasferiment jew esportazzjoni ta' ekwipaġġament militari li mhux letali jew ta' ekwipaġġament li jista' jintuża għal repressjoni interna, maħsub biss għal użu umanitarju jew protettiv, jew għal programmi ta' bini istituzzjonali tal-UN, ta' l-UE u tal-Komunità, jew ta' materjal maħsub għall-operazzjonijiet ta' amministrazzjoni ta' kriżi ta' EU u tal-UN; (b) għall-finanzjament u assistenza finanzjarja relatata ma' dan l-ekwipaġġament; (ċ) għall-fornitura ta' assistenza teknika relatata ma' dan l-ekwipaġġament, bil-kondizzjoni illi dawn l-esportazzjonijiet ġew approvati minn qabel mill-awtorità kompetenti relevanti. 2. L-Artikolu 2 m'għandux japplika għall-ilbies protettiv, inklużi ġgieget li minnhom ma jinfdux il-bullits u elmi militari, temporanjament esportati liż-Żimbabwe mill-personal ta' Nazzjonijiet Uniti, mill-personal ta' l-UE, tal-Komunità jew ta' l-Istati Membri, mir-rappreżentanti tax-xandir u ħaddiema umanitarji u fil-qasam ta' l-iżvilupp u personal assoċjat esklussivament għall-użu personali tagħhom. Artikolu 4 1. L-Istati Membri għandhom jieħdu l-miżuri neċessarji biex ma jħallux d-dħul, jew it-transitu minn, ġewwa t-territorji tagħhom tal-persuni fiżiċi elenkati fl-Anness, li huma marbuta ma' attivitajiet li jillostitwixxu minaċċja serja għad-demokrazija, għar-rispett tad-drittijiet tal-bniedem u għall-istat tad-dritt fiż-Żimbabwe. 2. Paragrafu 1 ma jobbligax l-Istati Membri jimpedixxu liċ-ċittadini proprji d-dħul fit-territorju nazzjonali. 3. Paragrafu 1 huwa mingħajr preġudizzju għall-każijiet fejn Stat Membru huwa marbut b'obbligu li ġej mid-dritt internazzjonali, iġifieri: (a) bħala pajjiż li qiegħed jilqa' organizzazzjoni internazzjonali intergvernattiva; (b) bħala pajjiż li qiegħed jilqa kunferenza internazzjonali imsejjħa minn, jew taħt l-awspiċju, tan-Nazzjonijiet Uniti; jew (ċ) skond ftehim multilaterali li jagħti privileġġi u immunitajiet. Il-Kunsill jiġi debitament informat f'kull wieħed minn dawn il-każijiet. 4. Paragrafu 3 japplika anké f'każijiet Stat Membru jilqa' l-Organizzazzjoni għas-Sigurtà u Koperazzjoni fl-Ewropa (OSCE). 5. L-Istati Membri jistgħu jippermettu derogi mill-miżuri imposti fil-paragrafu 1 meta l-ivvjaġġar hu ġustifikat għal raġnijiet umanitarji urġenti, jew għall-eżiġenza li jittieħed sehem l-laqgħat intergvernamentali, inklużi dawk promossi mill-Unjoni Ewropea, fejn jiġi mmexxi djalogu politiku li jippromwovi b'mod dirett id-demokrazija, id-drittijiet tal-bniedem u l-istat tad-dritt fiż-Żimbabwe. 6. Stat Membru li jixtieq jagħti d-derogi msemmija fil-paragrafu 5 jippreżenta notifka bil-miktub lill-kunsill. Id-deroga tiġi meqjusa li ingħatat kemm-il darba wieħed jew aktar mill-Membri tal-Kunsill ma jqajjimx oġġezzjoni bil-miktub fi żmien 48 siegħa li jiġi notifikat dwar id-deroga proposta. Fl-eventwalità li wieħed jew aktar mill-memberi tal-Kunsill joġġezzjona, il-Kunsill, permezz ta' maġġoranza kwalifikata, jista' jiddeċiedi li jagħti d-deroga proposta. 7. Fil-każijiet fejn, skond paragrafi 3, 4, 5 u 6, Sstat Membru jawtorizza d-dħul, jew it-transitu minn, ġewwa t-territorji tiegħu tal-persuni elenkati fl-Anness, l-awtorizzazzjoni tkun limitata għall-iskop u l-persuni li għaliha tkun ingħatat. Artikolu 5 1. Jiġu ffriżati l-fondi u r-risorsi ekonomiċi kollha li jappartjenu lill-membri individwali tal-Gvern taż-Żimbabwe u lill-peruni fiżiċi jew legali, lill-entitajiet jew il-korpi assoċjati magħhom, kif elenkati fl-Anness. 2. L-ebda fondi jew risorsi ekonomiċi m'għandhom jitqegħdu għad-dispożizzjoni direttament jew indirettament jew għall-benefiċju tal-persuni fiżiċi jew legali, ta' l-entitajiet jew tal-korpi, kif elenkati fl-Anness. 3. Derogi jistgħu jingħataw għall-fondi jew risorsi ekonomiċi li huma: (a) neċessarji għal spejjeż bażiċi, inklużi pagamenti għall-ikel, kera jew ipoteki, mediċini u trattament mediku, taxxi, premiums ta' l-assigurazzjoni u servizzi pubbliċi; (b) maħsuba esklussivament għall-ħlas ta' drittijiet professjonali raġonevoli u għall-ħlas lura ta' spejjeż li saru marbuta mal-provediment tas-servizzi legali; (ċ) maħsuba esklussivament għall-ħlas ta' drittijiet jew spejjeż li għandhom x'jaqsmu mal-ġestjoni normali jew mal-kustodja tal-fondi jew tar-risorsi ekonomiċi ffriżati; (d) neċessarji għal spejjeż straordinarji. 4. Paragrafu 2 ma japplikax għaż-żieda mal-kontijiet iffriżati ta': (a) interessi jew qliegħ ieħor fuq dawk il-kontijiet; jew (b) pagamenti dovuti minħabba appalti, ftehim jew obbligi li ġew konklużi jew imqajjma qabel id-data meta dawk il-kontijiet saru soġġetti għall-miżuri restrittivi, sakemm dawn l-interessi, qliegħ ieħor u pagamenti jkomplu jkunu soġġetti għall-paragrafu 1. Artikolu 6 Skond l-iżviluppi politiċi fiż-Żimbabwe, il-Kunsill, fuq proposta ta' Stat Membru jew tal-Kummissjoni, għandu jimmodifika l-lista li tinstab fl-Anness. Artikolu 7 Sabiex jiġi massimizzat l-impatt tal-miżuri ‘l fuq imsemmija, l-Unjoni Ewropea tgħmel kuraġġ lill-Pajjiżi terzi jadottaw miżuri restrittivi simili għal dawk li jinstabu f'din il-Pożizzjoni Komuni. Artikolu 8 Din il-Pożizzjoni Komuni tidħol fis-seħħ fil-jum li tiġi adottata. Għandha tapplika mill-21 ta' Frar 2004. Artikolu 9 Din il-Pożizzjoni Komuni għandha tapplika għall-perjodu ta' 12-il xahar. Għandha tiġi riveduta kostantement. Għandha tiġi mġedda jew emendata, skond ma jkun xieraq, jekk il-Kunsill jara li għanijiet tiegħu ma ntlaħqux. Artikolu 10 Din il-Pożizzjoni Komuni għandha tiġi ppubblikata fil-Ġurnal Uffiċjali ta' l-Unjoni Ewropea. Magħmul fi Brussel, fid-19 ta' Frar 2004. Għall-Kunsill Il-President M. McDowell [1] ĠU L 50, 21.02.02, p. 1. [2] ĠU L 195, 24.07.02, p. 1. [3] ĠU L 247, 14.09.02, p. 56. [4] ĠU L 46, 20.02.03, p. 30. -------------------------------------------------- L-ANNESS Lista tal-persuni msemmija fl-Artikoli 4 u 5 1. Mugabe, Robert Gabriel | President, imwieled fil-21.2.1924 | 2. Buka (a.k.a. Bhuka), Flora | Ministru ta' l-Istat fl-Uffiċju tal-Viċi-President (ex Ministru ta' l-Istat għall_programm tar-Riforma ta' l-Art fl-Uffiċju tal-President), imwieled fil- 25.2.1968 | 3. Bonyongwe, Happyton | Direttur Ġenerali ta' l-Organizzazzjoni Ċentrali ta' l-Intelligence, imwieled fis- 6.11.1960 | 4. Chapfika, David | Viċi Ministru għall-Finanzi u Żvilupp Ekonomiku | 5. Charamba, George | Segretarju Permanenti Dipartiment ta' l-Informazzjoni u tal-Propaganda, imwieled fl- 4.4.1963 | 6. Charumbira, Fortune Zefanaya | Viċi Ministru tal-Gvern Lokali, tax-Xogħolijiet Pubbliċi u tal-Housing Nazzjonali, imwieled fl- 10.6.1962 | 7. Chigwedere, Aeneas Soko | Ministru ta' l-Edukazzjoni, ta' l-Isports u tal-Kultura, imwieled fil-25.11.1939 | 8. Chihuri, Augustine | Kummissarju tal-Puluzija, imwieled fl- 10.3.1953 | 9. Chikowore, Enos C. | Segretarju tal-Politburo taz-ZANU (PF) għall-Artijiet u għar-Resettlement, imwieled fl-1936 | 10. Chinamasa, Patrick Anthony | Ministru tal-Ġustizzja, Affarijiet Legali u Parlamentarji, imwieled fil-25.1.1947 | 11. Chindori-Chininga, Edward Takaruza | ex Ministru tal-Mini u Żvilupp tal-Minjieri, imwieled fl- 14.3.1955 | 12. Chipanga, Tongesai Shadreck | Viċi Ministru ta' l-Intern | 13. Chiwenga, Constantine | Kmandant tal-forzi tad-Difiża taż-Żimbabwe, Ġeneral (ex Kmandant ta' l-Eżerċtu, Ġeneral Lieutenant), imwieled fl- 25.8.1956 | 14. Chiwewe, Willard | Segretarju Prinċipali inkarigat ta' l-Affarijiet Speċjali fl-Uffiċju tal-President (ex Segretarju Prinċipali, Ministruu ta' L-Affarijiet Barranin), imwieled fid-19.3.1949 | 15. Chombo, Ignatius Morgan Chiminya | Ministru tal-Gvern Lokali, tax-Xogħolijiet Pubbliċi u tal-Housing Nazzjonali, imwieled fl- 1.8.1952 | 16. Dabengwa, Dumiso | Membru tas-"Senior Committee" tal-Politburo taz-ZANU (PF), imwieled fl-1939 | 17. Goche, Nicholas Tasunungurwa | Ministru ta' l-Istat għas-Sigurtà Nazzjonali fl-Uffiċċju tal-President (ex Ministru tas-Sigurtà), imwieled fl-1.8.1946 | 18. Gula-Ndebele, Sobuza | President tal-Kummissjoni għas-Superviżjoni ta' l-Elezzjonijiet | 19. Gumbo, Rugare Eleck Ngidi | Ministru ta' l-Istat għall-Impriżi u Attivitajiet Parastatali fl-Uffiċju tal-President (ex Viċi Ministru ta' l-Intern, imwieled fit-8.3.1940 | 20. Hove, Richard | Segretarju tal-Politburo taz-ZANU (PF) inkarigat ta' l-Affarijiet Ekonomiċi, imwieled fl-1935 | 21. Hungwe, Josaya (a.k.a. Josiah) Dunira | Gvernatur tal-Provinċja: Masvingo, imwieled fis-7.11.1935 | 22. Kangai, Kumbirai | Membru tal-Kumitat tal-Politburo taz-ZANU (PF), imwieled fis-17.2.1938 | 23. Karimanzira, David Ishemunyoro Godi | Segretarju tal-Politburo taz-ZANU (PF) għall-Finanzi, imwieled fil-25.5.1947 | 24. Kasukuwere, Saviour | Viċi Segretarju tal-Politburo taz-ZANU (PF), inkarigat ta' l-Affarijiet taż-Żagħżagħ, imwieled fit- 23.10.1970 | 25. Kuruneri, Christopher Tichaona | Ministru tal-Finanzi u ta' l-Iżvilupp Ekonomiku (ex Viċi Ministru tal-Finanzi u ta' l-Iżvilupp), imwieled fl-4.4.1949 | 26. Langa, Andrew | Viċi Ministru tat-Trasport u tal-Komunikazzjoni | 27. Lesabe, Thenjiwe V. | Segretarju tal-Politburo taz-ZANU (PF) għall-Kondizzjoni tan-Nsa, imwieled fl-1933 | 28. Machaya, Jason (a.k.a. Jaison) Max Kokerai | Viċi Ministru tal-Mini u ta' l-Iżvilupp tal-Minjieri, imwieled fit- 13.6.1952 | 29. Made, Joseph Mtakwese | Ministru ta' l-Agrikoltura u Żvilupp Rurali (ex Ministru ta' l-Artijiet, Agrikoltura u Resettlement Rurali), imwieled fil- 21.11.1954 | 30. Madzongwe, Edna (a.k.a. Edina) | Viċi Segretarju tal-Politburo taz-ZANU (PF) għall-Produzzjoni u għax-Xogħol, imwieled fil-11.7.1943 | 31. Mahofa, Shuvai Ben | Viċi Ministru għall-Iżvilupp taż-Żagħżagħ, tal-Ġens u tal-Ħluq ta' l-impieg, imwieled fl-4.4.1941 | 32. Mahoso, Tafataona | President tal-Kummissjoni għall-Informazzjoni tax-Xandir | 33. Makoni, Simbarashe | Viċi Segretarju Ġenerali tal-Politburo taz-ZANU (PF) għall-Affarijiet Ekonomiċi (ex Ministru tal-Finanzi), imwieled fit- 22.3.1950 | 34. Malinga, Joshua | Viċi Segretarju tal-Politburo taz-ZANU (PF) għad-Diżabilitati u għall-Iżvantaġġati, imwieled fit-28.4.1944 | 35. Mangwana, Paul Munyaradzi | Ministru tas-Servizz Pubbliku, tax-Xogħol u tal-Welfare Soċjali (ex Ministru ta' l-Istat għall-Impriżi u Attivitajiet Parastatali fl-Uffiċju tal-President), imwieled fl- 10.8.1961 | 36. Mangwende, xhud Pasichigare Madunda | Gvernatur tal-Provijċja: Harare (ex Ministru tat-Trasport u tal-Komunikazzjoni), imwieled fil-15.10.1946 | 37. Manyika, Elliot Tapfumanei | Ministru mingħajr Portfolio (ex Ministru għall-Iżvilupp taż-Żagħżagħ, tal-Ġens u tal-Ħluq ta' l-impieg), imwieled fit- 30.7.1955 | 38. Manyonda, Kenneth Vhundukai | Viċi Ministru ta' l-industrija u tas-Sengħa Internazzjonali, imwieled fl-10.8.1934 | 39. Marumahoko, Rueben | Viċi Ministru ta' l-Enerġija u ta' l-Iżvilupp ta' l-Enerġija, imwieled fl-4.4.1948 | 40. Masawi, Ephrahim Sango | Gvernatur tal-Provijċja: Mashonaland Ċentrali | 41. Masuku, Angeline | Gvernatur tal-Provijċja: Segretarju tal-Politburo taz-ZANU (PF) għall-Matabeleland tan-Nofsinhar għad-Diżabilitati u għall-Iżvantaġġati, imwieled fl-14.10.1936 | 42. Mathema, Cain | Gvernatur tal-Provijċja: Bulawayo | 43. Mathuthu, T. | Viċi Segretarju tal-Politburo taz-ZANU (PF) għat-Trasport u Welfare Soċjali | 44. Midzi, Amos Bernard (Mugenva) | Ministru tal-Mini u Żvilupp tal-Minjieri (ex Ministru ta' l-Enerġija u ta' l-Iżvilupp ta' l-Enerġija), imwieled fl- 4.7.1952 | 45. Mnangagwa, Emmerson Dambudzo | Speaker tal-Parlament, imwieled fil-15.9.1946 | 46. Mohadi, Kembo Campbell Dugishi | Ministru ta' l-Intern (ex Viċi Ministru tal-Gvern Lokali, tax-Xogħolijiet Pubbliċi u tal-Housing Nazzjonali), imwieled fil-15.11.1949 | 47. Moyo, Jonathan | Ministru ta' l-Istat għall-Informazzjoni u Propaganda fl-Uffiċju tal-President, imwieled fit- 12.1.1957 | 48. Moyo, Lulju Gabarari | Ministru ta' l-Enerġija u ta' l-Iżvilupp ta' l-Enerġija (ex Ministru tas-Servizz Pubbliku, tax-Xogħol u tal-Welfare Soċjali), imwieled fis- 7.5.1950 | 49. Moyo, Simon Khaya | Viċi Segretarju tal-Politburo taz-ZANU (PF) għall-Affarijiet Legali, imwieled fl-1945 | 50. Mpofu, Obert Moses | Gvernatur tal-Provinċja: Matabeleland tat-Tramuntana (Viċi Segretarju tal-Politburo taz-ZANU (PF) għas-Sigurtà Nazzjonali), imwieled fit- 12.10.1951 | 51. Msika, Joseph W. | Viċi President, imwieled fis-6.12.1923 | 52. Msipa, Cephas George | Gvernatur tal-Provijċja: Midlands, imwieled fis-7.7.1931 | 53. Muchena, Olivia Nyembesi (a.k.a. Nyem-bezi) | Ministru ta' l-Istat għax-Xjenza u għat-Teknoloġija fl-Uffiċju tal-President (ex Ministru ta' l-Istat fl-Uffiċju tal-President Msika), imwieled fit-18.8.1946 | 54. Muchinguri, Oppah Chamu Zvipange | Segretarju tal-Politburo taz-ZANU (PF) għall-Ġens u għall-Kultura, imwieled fl- 14.12.1958 | 55. Mudede, Tobaiwa (Tonneth) | Reġistratur Ġenerali, imwieled fit-22.12.1942 | 56. Mudenge, Isack Stanilaus Gorerazvo | Ministru ta' l-Affarijiet Barranin, imwieled fis-17.12.1941 | 57. Mugabe, Grace | Il-mara ta' Robert Gabriel Mugabe, imwieleda fit- 23.7.1965 | 58. Mugabe, Sabina | Membru tas-"Senior Committee" tal-Politburo taz-ZANU (PF), imwieleda fl-14.10.1934 | 59. Mujuru, Joyce Teurai Ropa | Mministru tar-Riżorsi ta' l-Ilma u ta' l-Iżvilupp Infrastrutturali (ex Ministru tar-Riżorsi Rurali u ta' l-Iżvilupp ta' l-Ilma), imwieled fil- 15.4.1955 | 60. Mujuru, Solomon T.R. | Membru tas-"Senior Committee" tal-Politburo taz-ZANU (PF), imwieled fl-1.5.1949 | 61. Mumbengegwi, Samuel Creighton | Ministru ta' l-industrija u tal-Kummerċ Internazzjonali (ex Ministru ta' l-Edukazzjoni Superjuri u tat-Teknoloġija), imwieled fit-23.10.1942 | 62. Murerwa, Herbert Muchemwa | Ministru ta' l-Edukazzjoni Superjuri u Terzjarja (ex Ministru tal-Finanzi u ta' l-Iżvilupp Ekonomiku), imwieled fil-31.7.1941 | 63. Mushohwe, Christopher Chindoti | Ministru tat-Trasport u tal-Komunikazzjoni (ex Ministru tat-Trasport u tal-Komunikazzjoni), imwieled fis- 6.2.1954 | 64. Mutasa, Didymus Noel Edwin | Ministru ta' l-Affarijiet Speċjali fl-Uffiċju tal-President inkarigat bil-Programm Anti-Korruzzjoni u Anti-Monopoli (ex Segretarju tal-Politburo taz-ZANU (PF) għar-Relazzjonijiet Esterni), imwieled fis-27.7.1935 | 65. Mutinhiri, Ambros (a.k.a. Ambrose) | Ministru għall-Iżvilupp taż-Żagħżagħ, tal-Ġens u tal-Ħluq ta' l-impieg, Retired Brigadier | 66. Mutiwekuziva, Kenneth Kaparadza | Viċi Ministru ta' l-Iżvilupp ta' l-Impriżi Żagħar u Medji, imwieled fis-27.5.1948 | 67. Muzenda, Tsitsi V. | Membru tas-"Senior Committee" tal-Politburo taz-ZANU (PF), imwieled fit-28.10.1922 | 68. Muzonzini, Elisha | Brigadier (ex Direttur Ġenerali ta' l-Organizzazzjoni Ċentrali Intelligence), imwieled fl- 24.6.1957 | 69. Ncube, Abedinico | Viċi Ministru ta' l-Affarijiet Barranin, imwieled fit- 13.10.1954 | 70. Ndlovu, Naison K. | Segretarju tal-Politburo taz-ZANU (PF) għall-Produzzjoni u għax-Xogħol, imwieled fit-22.10.1930 | 71. Ndlovu, Sikhanyiso | Viċi Segretarju tal-Politburo taz-ZANU (PF) għall-Kummissarjat, imwieled fl-20.9.1949 | 72. Nhema, Franza | Ministru għal-Ambjent u għat-Turiżmu, imwieled fis- 17.4.1959 | 73. Nkomo, John Landa | Ministru ta' l-Affarijiet Speċjali fl-Uffiċju tal-President | 74. Nyambuya, Michael Reuben | Lieutenant Ġenerali, Gvernatur tal-Provijċja: Manicaland | 75. Nyoni, Sithembiso Gile Glad | Ministru ta' l-Iżvilupp ta' l-Impriżi Żagħar u Medji (ex Ministru ta' l-Istat għas-Settur Informali), imwieled fl-20.9.1949 | 76. Parirenyatwa, David Pagwese | Ministru tas-Saħħa u tal-Welfare tat-Tfal (exViċi Ministru), imwieled fit- 2.8.1950 | 77. Pote, Selina M. | Viċi Segretarju tal-Politburo taz-ZANU (PF) għall-Ġens u għall-Kultura | 78. Rusere, Tinos | Viċi Ministru għar-Riżorsi ta' l-Ilma u għall-Iżvilupp ta' l-Infrastruttura (ex Viċi Ministru tar-Riżorsi Rurali u ta' l-Iżvilupp ta' l-Ilma), imwieled fl-10.5.1945 | 79. Sakupwanya, Stanley | Viċi Segretarju tal-Politburo taz-ZANU (PF) għas-Saħħa u għall-Welfare tat-Tfal | 80. Samkange, Nelson Tapera Patata chips | Gvernatur tal-Provijċja: Mashonaland tal-Punent | 81. Sekeramayi, Sydney (a.k.a. Sidney) Tigere | Ministru tad-Difiża, imwieled fit-30.3.1944 | 82. Shamu,Webster | Ministru ta' l-Istat għall-Implimentazzjoni tal-Politika fl-Uffiċju tal-President, imwieled fis-6.6.1945 | 83. Shamuyarira, Nathan Marwirakuwa | Segretarju tal-Politburo taz-ZANU (PF) għall-Informazzjoni u għall-Propaganda, imwieled fid-29.9.1928 | 84. Shiri, Perence | Ġeneral ta' l-Avjazzjoni (Air Force), imwieled fl- 1.11.1955 | 85. Shumba, Isaiah Masvayamwando | Viċi Ministru ta' l-Edukazzjoni, ta' l-Isports u tal-Kultura, imwieled fit-3.1.1949 | 86. Sibanda, Jabulani | President ta' l-Assoċjazzjoni Nazzjonali tal-Veterani tal-Gwerra, imwieled fil- 31.12.1970 | 87. Sibanda, Misheck Julius Mpande | Segretarju tal-Kabinett (suċċessur għal No. 93 Charles Utete), imwieled fit-3.5.1949 | 88. Sibanda, Phillip Valerio (a.k.a. Valentine) | Kmandant ta' l-Eżerċtu Nazzjonali taż-Żimbabwe, Lieutenant Ġenerali, imwieled fil- 25.8.1956 | 89. Sikosana, Absolom | Segretarju tal-Politburo taz-ZANU (PF) għall-Affarijiet taż-Żagħżagħ | 90. Stamps, Timothy | Advisor tas-Saħħa fl-Uffiċju tal-President, imwieled fil-15.10.1936 | 91. Tawengwa, Solomon Chirume | Viċi Segretarju tal-Politburo taz-ZANU (PF) għall-Finanżi, imwieled fil-15.6.1940 | 92. Tungamirai, Josiah T. | Ministru ta' l-Istat għall-Indiġenizazzjoni u għall-Emanċipazzjoni, Ġeneral ta' l-Avjazzjoni bil-Pensjoni (ex Segretarju tal-Politburo taz-ZANU (PF) għall-Emanċipazzjoni u għall-Indiġenizazzjoni), imwieled fit-8.10.1948 | 93. Utete, Charles | President tal-Kummissjoni Presidenzali fuq ir-Riforma ta' l-Artijiet (ex Segretarju tal-Kabinett), imwieled fit-30.10.1938 | 94. Zimonte, Paradzai | Direttur tal-Ħabsijiet, imwieled fl-4.3.1947 | 95. Zvinavashe, Vitalis | Ġenerali bil-pensjoni (ex Kap tal-Persunal tad-Difiża), imwieled fis-27.9.1943 | --------------------------------------------------